CELEX: 62011CN0472
Language: fi
Date: 2011-09-16 00:00:00
Title: Asia C-472/11: Ennakkoratkaisupyyntö, jonka Fővárosi Bíróság (Unkari) on esittänyt 16.9.2011 — Banif Plus Bank Zrt. v. Csaba Csipai ja Viktória Csipai

17.12.2011   
            
            
               FI
            
            
               Euroopan unionin virallinen lehti
            
            
               C 370/16
            
         Ennakkoratkaisupyyntö, jonka Fővárosi Bíróság (Unkari) on esittänyt 16.9.2011 — Banif Plus Bank Zrt. v. Csaba Csipai ja Viktória Csipai
   (Asia C-472/11)
   2011/C 370/26
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Bíróság
   
      Pääasian asianosaiset
   
   
      Kantaja: Banif Plus Bank Zrt.
   
      Vastaaja: Csaba Csipai ja Viktória Csipai
   
      Ennakkoratkaisukysymykset
   
   
               1)
            
            
               Täyttääkö kansallisen tuomioistuimen menettely direktiivin 93/13/ETY (1) 7 artiklan 1 kohdan vaatimukset silloin, kun tuomioistuin on havainnut kyseessä olevan sopimusehdon olevan kohtuuton ja se ilmoittaa asianosaisille, vaikka ne eivät ole esittäneet tätä koskevaa väitettä, katsovansa, että asianosaisten välillä tehdyn lainasopimuksen yleisten sopimusehtojen 29 ehdon neljäs virke on mitätön? Mitättömyys perustuu kohtuuttomista sopimusehdoista annetun asetuksen 18/1999 1 §:n 1 momentin c kohdassa ja 2 §:n j kohdassa olevien säännösten rikkomiseen.
            
         
               2)
            
            
               Onko tuomioistuimella ensimmäisessä kysymyksessä tarkoitetussa tilanteessa oikeus kehottaa asianosaista esittämään mainittua sopimusehtoa koskeva väite mahdollisen mitättömyyden oikeudellisten seuraamusten aikaansaamiseksi ja direktiiviin 93/13/ETY 6 artiklan 1 kohdassa säädettyjen tavoitteiden toteuttamiseksi?
            
         
               3)
            
            
               Onko tuomioistuimella edellä kuvatussa tilanteessa kohtuutonta sopimusehtoa tutkiessaan oikeus tutkia kaikki sopimusehdot vai onko sen rajattava tutkintansa yksinomaan niihin ehtoihin, joille kuluttajan kanssa sopimuksen tehnyt osapuoli on perustanut vaatimuksensa?
            
         
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).